jkorsvik/nowiki_second_scrape_merged huggingface dataset:
Vera Kvaal

Vera Kvaal (født 1965) er en norsk programleder kjent fra flere musikkprogrammer på NRK.
Kvaal er født i England, men flyttet til Oslo da hun var fem år. Hun har en cand.mag. med sosialantropologi mellomfag, sosiologi mellomfag, kjønn og samfunn grunnfag.Hun startet karrieren i nærradiostasjonen i Radio City («Byradioen») og i lokal-TV stasjonen Janco Visjon. Hun ble ansatt i NRK i 1987. Her har hun vært programleder for tv-programmer som blant annet musikkprogrammet Veras vindu mot pop og rock (1987), intervjuserien I egne øyne (1989–1993), underholdningsprogrammet VeraVera (1997) og helseprogrammet Puls (2001–2002). Hun har også vært programleder i NRK Radio.


== Programleder ==


=== TV ===
Veras vindu mot pop og rock (1987)
TopPop (1987–1988)
Kysten rundt (1988)
I egne øyne» (1989–1993)
Julespesial med Mariah Carey (1994) (enkelstående intervju sendt den 13.12.1994)
Et tv-program (1995) (dokumentarserie)
TV-aksjonen (1995)
Forbrukerrefleks (som reporter)
VeraVera (1997)
Brennpunkt (1998–)
Reporter i Oslo for NRKs dekning av 17. mai (1999–2001)
Puls (2001–2002)


=== Radio ===
Nattønsket (1990–)
Reiseradioen (1993–)
Nattsvermere (1994)
Førjulsnetter (1995)
Radiofront (2010)


== Referanser ==


== Eksterne lenker ==
(en) Vera Kvaal på Internet Movie Database
Utricularia graminifolia

Utricularia graminifolia er en liten kjøttetende staude som finnes i Burma, Kina, India, Sri Lanka og Thailand
Den vokser som en terrestrisk eller akvatisk plante i våt jord eller i marsk, vanligvis i lavland, men opptil 1500 moh i Burma.


== Synonymer ==
Utricularia acuta Benj.
[U. caerulea Oliv.]
U. caerulea var. graminifolia (Vahl) P.K.Bhattach.
U. conferta Wight
U. equiseticaulis Blatt. & McCann
U. parviflora Buch.-Ham. ex Sm.
U. pedicellata Wight
U. purpurascens Graham
U. subrecta Lace
U. uliginoides Wight
[U. uliginosa Wight]
Vesiculina graminifolia (Vahl) Raf.


== Eksterne lenker ==
(en) Utricularia graminifolia i Encyclopedia of Life 
(en) Utricularia graminifolia i Global Biodiversity Information Facility 
(en) Utricularia graminifolia hos NCBI 
(en) Utricularia graminifolia hos The International Plant Names Index 
(en) Utricularia graminifolia hos Tropicos 
(en) Kategori:Utricularia graminifolia – bilder, video eller lyd på Wikimedia Commons 
(en) Utricularia graminifolia – galleri av bilder, video eller lyd på Wikimedia Commons 
Utricularia graminifolia – detaljert informasjon på Wikispecies
Fårbaute

Fårbaute (norrønt: Fárbauti, «den som slår hardt», eller «en som slår farlig») var en jotne i norrøn mytologi. Hans make var Lauvøy. Det er uklart fra Lauvøys navn om hun også var jotne eller en åsynjer (gudinne). Hennes andre navn var Nål. Sammen fikk de tre barn, Byleist, Helblinde og først og fremst Loke, en av de viktigste gudene.
Kunnskapen om Lokes slekt er hva som står i Gylvaginning i Den yngre Edda: «Namnet hans er Loke eller Loft. Han er son til jotnen Fårbaute; mor hans heiter Lauvøy eller Nål; og brørne hans er Byleist og Helblinde.»


== Referanser ==
Joseph Cai Bingrui

Joseph Cai Bingrui (født 15. september 1966 i Zhangzhou i Fujian i Folkerepublikken Kina) er katolsk biskop av Xiamen i provinsen Fujian i Folkerepublikken Kina.


== Liv og virke ==


=== Prest ===
Cai Bingrui ble født i en katolsk familie. Han begynte på presteseminaret i Sheshan i Shanghai i 1985 og ble presteviet i 1992. Et år etter fikk han en ledende rolle i hjembispedømmet Xiamen, der det bare fantes to unge prester etter at biskop Joseph Huang Ziyu, den første kinesiske biskop av Xiamen, og en rekke eldre prester var avgått med døden.
Fader Cai ble bispedømmets administrator i 1996. Han ble enstemmig valgt til bispekandidat i juni 2009.


=== Biskop ===
Han ble bispeviet den 8. mai 2010, med pavelig mandat. Presederende biskop var John Fang Xingyao av Linyi. De øvrige biskoper som medvirket var Joseph Li Mingshu av Qingdao, Paul Xiao Zejiang av Guiyang, Joseph Xu Honggen av Suzhou og Vincent Zhan Silu av Mindong, såvel som den pensjonerte erkebiskop Joseph Cheng Tsai-fa av Taipei (på Taiwan) som selv stammer fra migranter fra Xiamen.
Nesten alle de nevnte var anerkjent av Vatikanet, med unntak av biskop Zhan, hvis bispedømme også er i Fujian-provinsen.
Xiamen hadde da vært uten biskop i 19 år. Bispedømmet Xiamen hadde i 2010 nesten 30.000 katolikker, 10 prester og 16 nonner.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Serafino Vannutelli (1834-1915) *1869
Kardinal Domenico Serafini (1852-1918) *1900
Kardinal Pietro Fumasoni Biondi (1872-1960) *1916
Kardinal Antonio Riberi (1897-1967) *1934
Kardinal Ignatius Pi Shushi (1897-1978) *1949
Biskop Joseph Zong Huaide (1917-1997) *1958
Biskop Thomas Zhao Fengwu (1920-2005) *1993
Biskop John Fang Xingyao (1953-) *1997
Biskop Joseph Cai Bingrui (1966-) *2010 


== Referanser ==
Lauvøy

Lauvøy eller Nål var i norrøn mytologi mor til tre barn: Byleist, Helblinde og Loke, sistnevnte var en av de merkeligste og samtidig viktigste gudene i de førkristne trosforestillingene i Norden. Far til dem var jotnen Fårbaute («den som slår hardt/farlig»).Lauvøy er ellers, foruten å være opphavet til Loke, ukjent i den bevarte litteraturen. Det er vanskelig ut fra navnet hennes å slå fast om hun var jotne eller en åsynjer (gudinne). I og med at Loke ble opptatt blant æsene, og i mange myter fungerer som bindeleddet og formidleren mellom de ulike kreftene i det norrøne universet, er det antatt at Loke hadde en fot i begge verdener og var i slekt med både æsene og jotnene.


== Referanser ==
Væ

Væ, Wææ eller Whæ (svensk Vä) var en dansk by i Skåne, ca. 5 km. vest for Kristianstad. Navnet kommer fra det gamle danske ordet wæ som betyr et kultsted eller hellig grunn. Væ er allerede omtalt i kong Valdemars jordebok, og ble kjent for sine håndverkere, især gullsmedene. 


== Historie ==
Det har vært en bosettelse fra jernalderen i nærheten, og den første by er vokst frem ved et vadested ved Væån. På 1000-1100-tallet fantes trolig en kongsgård på stedet. I kong Valdemars jordebok fra 1231, regnes også Væ til kronens gods. De eldste belegg for Væ hører til Sankta Maria kirke som ble oppført på kongelig initiativ på 1120-tallet. Første gangen selve byen blir omtalt er i et kongelig brev, datert til 1232-50, hvor innbyggerne i Væ får rett til håndkverner i hjemmene.Omkring 1170 grunnla erkebiskop Eskil et premonstranserkloster i tilknytning til kirken. I 1213 ble klosteret brent ned og munkene flyttet til klosteret i Bækkeskov (svensk Bäckaskog). Kirken ble gjenoppbygget og står den dag i dag. Et annet kloster ble bygget på sene 1400-tallet. Den nærmeste parallell til Væs byplan er Næstved på Sjælland.På 1500-tallet øket byens betydning, og velstanden ser ut til å ha vært stor på slutten av middelalderen. I år 1611 innbragte Væ mere skatt enn Lund og Helsingborg, bybefolkningen skal ha vært på omkring 1000 personer.Væ ble brent flere ganger, blant annet av Karl Knutsson i 1452, Svante Sture i 1509, hertug Karl (senere Karl IX) og til sist av kong Gustav Adolf i 1612. Sistnevnte skrev om hvordan troppene hans:" har grasserat, skövlat, bränt och ihjälslagit alldeles efter vår egen vilja".Christian IV utferdet  i mai 1614 et fundasjonsbrev med tanke på grunnlegging av en ny og sterk festningsby,  Christianstad på Allø. Noen år senere ble innbyggerne oppfordret til å flytte til den nye byen, samtidig som byprivilegiene ble inndratt.


== Reminisenser ==
I dag finnes, i tillegg til Mariakirken, også ruiner fra middelalderen som vitner om Væs storhetstid. I nærheten av kirken, ligger ruinen etter et St. Gertrudkapell, navngitt etter Knut VIs dronning som skal ligge gravlagt i Væ. En egentlig befestning i middelalderen, har byen ikke hatt, men trolig har det vært byporter. På 1480-tallet nevnes byens borgermester og rådmenn, hvilket kan tale for at det også har eksisert et rådhus. Hvor dette har ligget vites ikke, men den folkelige tradisjonen henviser til ved "torvet", hvilket vil si den triangulære plassen nordøst for kirkegården.


== Referanser ==


== Eksterne lenker ==
Nordisk Familjebok
Om Væ kirke
Classics (Ratatat-album)

Classics er det andre musikkalbumet fra Ratatat, utgitt 22. august 2006. Hele albumet er instrumentalt og varer i 42 minutter og 31 sekunder.


== Sporliste ==
«Montanita» – 5:00
«Lex» – 4:29
«Gettysburg» – 5:27
«Wildcat» – 4:20
«Tropicana» – 4:36
«Loud Pipes» – 3:46
«Kennedy» – 3:34
«Swisha» – 3:49
«Nostrand» – 3:04
«Tacobel Canon» – 4:26
«Truman» – 3:30 (Kun tilgjengelig på iTunes Store-albumet)


== Eksterne lenker ==
(en) Classics på Discogs 
(en) Classics på MusicBrainz 
(en) Classics på Spotify 
(en) Classics på AllMusic
Soul Food

Soul Food er et musikkalbum utgitt av Notodden Blues Band i 2003. Dette er gruppas hittil siste plateutgivelse  med Torhild Sivertsen.


== Sporliste ==
«Island»
«Mr. Bad Luck»
«I'm Gonna Tear Your Playhouse Down»
«Cheap Wine»
«Turn to Rain»
«Good to Be Back»
«Raging Waters»
«Footprints»
«I'm Down»
«Honey From the Jar»
«Ups Blues»
Frøya Idrettslag

For idrettslaget i Bergen, se Idrettslaget Frøya.Frøya Idrettslag (stiftet 24. april 1952) er et idrettslag på Frøya i Trøndelag, som driver med fotball, håndball, svømming og turn.


== Fotball ==

Klubben etablerte i 1990 Frøya Fotballklubb sammen med Nabeita Idrettslag og Sistranda Idrettslag, men har i 2014 selv et guttelag i 12-årsklassen under navnet Trønder/Frøya.


== Eksterne lenker ==
Offisielt nettsted
Defaka

«Defaka» kan også referere til defakafolket.Defaka er et språk som utgjør en egen grein av den ijoide språkgruppa av niger-kongospråk. Språket tales av 200 mennesker i den nigerianske delstaten Rivers. Språket er utrydningstrua.
Defakafolket er etnisk sett forskjellig fra nkoroofolket, men de har assimilert seg med nkorookulturen i en så stor grad at det språket er det eneste vitnet om en egen defaka-identitet. Bruken av defaka er på tilbakegang, da brukerne går over til nkoroo. I dag er de fleste defakatalende eldre mennesker, og også blant dem er det liten bruk av språket; det er på det meste 200 igjen som kan språket.
Defaka utgjør én av to greiner av ijoide språk, den andre greina er ijo-språka. Defaka har flere leksikale, grammatiske og fonologiske likheter med ijo-språka. Noe av det felles ordforrådet kan tilegnes låning (siden defaka har hatt geografisk kontakt med ijo i mer enn 300 år), men spesielt de grammatiske og fonologiske likhetene peker på et genetisk slektskap. For eksempel har begge greinene ordstillinga SOV (subjekt–objekt–verbal), som ellers er sjelden i niger-kongofamilien (det finnes ellers i familien i mande-språka og dogon). Språket skiller også mellom naturlige kjønn, noe som også er sjelden blant andre niger-kongospråk. I likhet med de fleste andre språk i Afrika sør for Sahara er defaka et tonespråk; det har to tonemer, høy og lav.


== Referanser ==
Byleist

Byleist eller Byleift (norrønt Byleistr, Byleiptr, «bilyn», «den som bier/demper lynet/stormen») var bror av Loke i norrøn mytologi. Hans andre bror var Helblinde, og foreldrene til de tre brødrene var jotnen Fårbaute og Lauvøy. Det er mulig at moren Lauvøy ikke var jotne, men kom fra gudene. Av disse er det Loke som er av betydning, og bortimot ingenting er kjent om Byleist til tross for hans navn går igjen i flere tekster, Voluspå (51), Hyndluljod (40) Skaldskaparmål (16) og Gylvaginning. Byleist nevnes i Den yngre Edda som en kjenning for Loke i uttrykket «Byleists bror» (bróðir Býleists).


== Referanser ==
Vimercate

Vimercate (kommer fra det latinske ordet Vicus mercati, som betyr Markedsbyen), er en by i Monza og Brianza-provinsen i Italia. Den ligger 20 kilometer nordøst for Milano. Den har et innbyggertall på 25 787 innbyggere (2004).


== Referanser ==


== Eksterne lenker ==
Offisielt nettsted 
(en) Vimercate – kategori av bilder, video eller lyd på Commons 
(en) Vimercate – galleri av bilder, video eller lyd på Commons
Find a Grave

Find a Grave er et amerikansk kommersielt nettsted med en database over graver ved gravsteder.


== Historie ==
Nettstedet ble opprettet i 1995 av Jim Tipton, bosatt i Salt Lake City, for å støtte behovet for et nettsted av nytte for kunne besøke gravene til kjendiser.
Nettstedet inneholder oppføringer av kirkegårder og graver fra hele verden. Individuelle oppføringer inneholder fødsels- og dødsdato, føde- og dødssted, biografisk informasjon, gravstedsinformasjon, fotografier og opplysninger om den som har bidratt med informasjon. Nettstedet har også et diskusjonsforum.


== Eksterne lenker ==
(en) Offisielt nettsted 
(en) Offisiell blogg 
(en) Find A Grave – kategori av bilder, video eller lyd på Commons
Revidert nasjonalbudsjett

Revidert nasjonalbudsjett (RNB) er en melding til Stortinget (Meld. St. nr. 2) som regjeringen legger fram i midten av mai hvert år (senest 15. mai). Meldingen er en oppdatering av  Meld. St. nr. 1 Nasjonalbudsjettet og inneholder en beskrivelse av hovedtrekkene i den økonomiske utviklingen og den økonomiske politikken. Samtidig med revidert nasjonalbudsjett legger regjeringen fram to proposisjoner til Stortinget. Proposisjonen om «Tilleggsbevilgninger og omprioriteringer i statsbudsjettet» inneholder regjeringens forslag til endringer i statsbudsjettet for det inneværende året. Regjeringens forslag til skatteendringer legges fram i en egen proposisjon om «Endringar i skatte- og avgiftsreglane». Ofte brukes betegnelsen «revidert nasjonalbudsjett» eller «revidert budsjett» både om meldingen og proposisjonene.
Stortinget behandler revidert nasjonalbudsjett og fatter sine vedtak i slutten av juni.


== Se også ==
Nasjonalbudsjettet
Statsbudsjettet


== Noter ==


== Eksterne lenker ==
(no) Revidert budsjett 2015 Arkivert 17. mars 2016 hos Wayback Machine.
(no) Revidert budsjett 2014 Arkivert 10. mars 2016 hos Wayback Machine.
(no) Revidert budsjett 2013 Arkivert 10. mars 2016 hos Wayback Machine.
(no) Revidert budsjett 2012 Arkivert 25. mai 2012 hos Wayback Machine.
(no) Revidert budsjett 2011 Arkivert 28. desember 2011 hos Wayback Machine.
(no) Revidert budsjett 2010 Arkivert 27. mai 2010 hos Wayback Machine.
(no) Revidert budsjett 2009 Arkivert 26. april 2010 hos Wayback Machine.
(no) Revidert budsjett 2008 Arkivert 14. mai 2010 hos Wayback Machine.
(no) Revidert budsjett 2007 Arkivert 14. mai 2010 hos Wayback Machine.
(no) Revidert budsjett 2006 Arkivert 14. mai 2010 hos Wayback Machine.
(no) Revidert budsjett 2005 Arkivert 14. mai 2010 hos Wayback Machine.
(no) Revidert budsjett 2004 Arkivert 14. mai 2010 hos Wayback Machine.
(no) Revidert budsjett 2003 Arkivert 14. mai 2010 hos Wayback Machine.
(no) Revidert budsjett 2002 Arkivert 14. mai 2010 hos Wayback Machine.
Tone Gravvold

Tone Gravvold (født 19. juni 1977) er en norsk langrennsløper og skiskytter, siden 1998 også syklist, med et titall medaljer i paralympiske leker der hun deltok i perioden 1994-2006. I 2019 ble hun kåret til hundreårets utøver i Møre og Romsdal. For Oslo Vikings har hun deltatt i norgesmesterskapet i Goalball for svaksynte. Hun har Retinitis pigmentosa og konkurrerer i klasse B1 og B2,, er i styret for RP-foreningen siden 2009 og er utdannet psykolog, i 2015 ansatt ved Nasjonalt Behandlingssenter for Revmatologisk Rehabilitering ved Diakonhjemmet.


== Meritter ==


=== Skiidrett ===
Paralympiske vinterleker 1994 (Lillehammer):
Langrenn: Gull i 5 km friteknikk (B2), bronse i 10 km klassisk (B2)
Skiskyting: 8.-plass i 7,5 friteknikk (B1-3).
Paralympiske vinterleker 1998 (Nagano):  Gull i 5 km friteknikk (B2-3), bronse i 15 km klassisk (B1-3), gull på stafett 3x2,5 km (åpen) med Frode Nilssen som ledsager.
Paralympiske vinterleker 2002 (Salt Lake City):
Langrenn: Bronse i 5 km klassisk (B2-3), gull i stafett 3x2,5 (åpen)
Skiskyting: Sølv i 7,5 km friteknikk (blinde)
Langrenn under de paralympiske vinterlekene 2006 (Torino): 11.-plass på 10 km og 10.-plass på 15 km (blinde og svaksynte i samme klasse). Ledsaget av Fredrik Thomassen.


=== Sykling ===
Paralympiske sommerleker 2000 (Sydney):  Nr. 9 i 1000 m bane (1.11,806), nr. 10 i duotempo, nr. 6 på sprint (11,861).  Per Olve Tobiassen var pilot.
Paralympiske sommerleker 2004 (Aten):  (B1-3):
Landevei: Nr. 2 på tandem tempo, nr. 5 på tandem fellesstart og nr. 4 sammenlagt. Med Ingunn Bollerud pilot.
Banesykling: Nr. 4 på 3000 m (3.46,581) og nr. 5 på 1000 m (1.13,507).  Med May Britt Hartwell som pilot.
EM sykling:
2005 (Alkmaar, Nederland):  Gull i tempotandem og bronse i fellesstart tandem med Ingunn Bollerud som pilot
Birken:  Rekord for tandemsykkel 3.13 (2000). Pilot Per Olve Tobiassen. 4 klasseseire med samme pilot.
NM: 2000 Norgesmester landevei tandem. Pilot Per Olve Tobiassen


== Utmerkelser ==
Erling Stordahls ærespris 2004
100 årets utøver i Møre og Romsdal, 2019.


== Referanser ==


== Eksterne lenker ==
(en) Tone Gravvold – Paralympic.org
Live Bonnevie

Live Bonnevie (født 2. april 1971 i Oslo) er en norsk forfatter og filmprodusent, bosatt i Asker. 
Bonnevie har gått forfatterstudiet ved Høgskolen i Telemark og jobber som utviklingsprodusent/produsent i Nordisk Film Production. Hun har vært involvert i mer enn 15 filmer og tv-serier, blant annet som produsent på krigsdramaet Slaget om Narvik, tv-serien Twin og animasjonsfilmen Pelle Politibil på sporet. Hun har også vært medforfatter på manuset til filmen Pelle Politibil, dramaturg/koordinator på Den 12. mann, utviklingsprodusent på Tunnelen og produksjonskoordinator på Kon-Tiki. 
Bonnevie debuterte som romanforfatter i 2010 med Hestenes klan, som handler om den 17 år gamle konkurranserytteren Amanda Fivel. Boken ble nominert til Debutantprisen 2010.


== Bibliografi ==
Hestenes klan 2010 ISBN 9788202322113


== Eksterne lenker ==
Offisielt nettsted 
Presentasjon av Live Bonnevie i Forfatterkatalogen på Forfattersentrums nettsider
Omtale av boken hos Cappelen Damm Arkivert 27. mai 2010 hos Wayback Machine.
podkasten Hestenes klan - en podkast om hester og hestefolk 27. april 2020
Archaeidae

Archaeidae er en gruppe (familie) av edderkopper som tilhører undergruppen Entelegynae i gruppen Araneomorphae.


== Utseende ==
Disse edderkoppene har et meget spesielt utseende. Hodet (den fremre del av forkroppen) er høyt hevet over resten av forkroppen med en lang «hals». Chelicerene er svært lange og slanke, med tenner i den ytre delen som de bruker til å gripe byttet. Beina er lange og tynne, spesielt det fremste paret. Bakkroppen har vanligvis to eller tre par vorter på oversiden, ofte også et hardt ryggskjold. Hunnene har ikke utviklet epigyn (et lokk over kjønnsåpningen). Edderkoppene er nokså små, 2–8 millimeter lange, gjerne røde eller rødbrune på farge.


== Levevis ==
Archaeidae lever av å fange andre edderkopper, de spesielle morfologiske trekkene er tilpasninger for dette. Om natten spinner de en line av silke, og henger opp-ned fra denne og venter på at en edderkopp skal passere innen rekkevidde. De er ganske godt kamuflert og ligner plantedeler. Familien finnes særlig i lav, tett vegetasjon, i skog- og heiområder.


== Utbredelse ==
Familien er en sørlig gruppe som har arter i Sør-Afrika, på Madagaskar og i Australia.


== Systematisk inndeling ==

Klasse edderkoppdyr, Arachnida
Orden edderkopper, Araneae
Underorden Opisthothelae
Gruppe araneomorfe edderkopper, Araneomorphae
Gruppe Neocribellata
Gruppe Entelegynae
Overfamilie Archaeoidea
Familie Archaeidae C.L. Koch & Berendt, 1854
Underfamilie Archaeinae
Slekten Afrarchaea Forster & Platnick, 1984 – 13 arter, Sør-Afrika og Madagaskar
Slekten Archaea C.L. Koch & Berendt, 1854 – beskrevet fra Baltisk rav
Slekten Austrarchaea Forster & Platnick, 1984 – 5 arter, Australia
Slekten Eriauchenius O. P.-Cambridge, 1881 – 19 arter, Sør-Afrika og Madagaskar
Underfamilie Jurarchaeinae Eskov, 1987 † (fossil)
Slekten Jurarchaea Eskov, 1987 †
Jurarchaea zherikhini Eskov, 1987 †


== Kilder ==
Australasian Arachnological Society - Archaeid Spiders. Hjemmeside med bilder.


== Eksterne lenker ==
(en) Archaeidae i Encyclopedia of Life 
(en) Archaeidae i Global Biodiversity Information Facility 
(en) Archaeidae hos Fossilworks 
(en) Archaeidae hos ITIS 
(en) Archaeidae hos NCBI 
(en) Kategori:Archaeidae – bilder, video eller lyd på Wikimedia Commons 
Archaeidae – detaljert informasjon på Wikispecies 
Bilde av en sørafrikansk art
Hjemmeside av Archaeidae og Mecysmaucheniidae, Hannah Marie Wood
St. Michaels katedral i Qingdao

St. Michaels katedral (kinesisk: 圣彌格爾主教座堂, pinyin: Shèng Mígéěr zhǔjiào zuòtáng) er en katolsk katedral som er sete for bispedømme Qingdao i Kina. Den er det største nyromanske byggverket i provinsen Shandong og ligger i den eldste delen av storbyen Qingdao, i bydistriktet Shinan. 
Kirken ble bygd av tyske misjonærer fra kongregasjonen Steylermisjonærene i 1934. I 1942 tok japanske okkupanter kontroll over bygningen, men den ble tilbakeført i 1945. Under kulturrevolusjonen ble katedralen skadet og stengt, men den gjennomgikk renovasjon i 1981 og ble gjenåpnet senere samme år. Kirken har fem altere, kassettak, og en høy apsis i østenden av midtskipet. Dens store pipeorgel ble skadet under kulturrevolusjonen, men et nytt ble anskaffet fra Tyskland og tatt i bruk i 2008, som det første, store kirkeorgel i det ettermaoistiske Kina.
Margrethe Pape

Margrethe Pape (født 1620 i Itzehoe i hertugdømmet Holstein, død 1684 i Holsten) er kjent som elskerinne til hertug Frederik, fra 1648 kong Frederik III av Danmark og Norge, fra hans tid som ungkar i 1637. Resultatet av forholdet var sønnen Ulrik Frederik Gyldenløve, som ble født i 1638. 15. september 1683 ble Margrethe Pape utnevnt til baronesse av Løwendal av kong Christian V.
Margrethe Pape var også mor til Casper Herman Hausmann.


== Eksterne lenker ==
Margrethe Pape – Stamtavler over danske adelsslægter
St. Frans-katedralen i Xi’an

St. Frans-katedralen (kinesisk: 圣方濟主教座堂（南堂）) er den katolske domkirken i Xi'an i provinsen Shaanxi i Folkerepublikken Kina. Den ligger i Wuxing-gaten 17.
Kirken ble bygd i 1716 og utvidet i 1884. Den ble stengt i 1966, ved utbruddet av kulturrevolusjonen, og gjenåpnet i 1980.


== Referanser ==


== Eksterne lenker ==
Bispedømmets hjemmesider
Madelene

Madelene er et opprinnelig dansk kvinnenavn dannet som en variant av Magdalene, som har opprinnelse i et tilnavn med betydningen «fra Magdala». Bynavnet Magdala har opprinnelse i hebraiske migdal, «tårn».


== Utbredelse ==
Tabellen nedenfor gir en detaljert oversikt over populariteten til kvinnenavnet Madelene  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Madelene Berg, norsk fiolinist
Madelene Jaensson, svensk sanger


== Referanser ==


== Eksterne lenker ==

(en) Behind the Name: Madelene
(en) Think Baby Names: Madelene